**Okresné riaditeľstvo Policajného zboru**

 **vo Vranove nad Topľou**

Námestie slobody 5/137, 093 21 Vranov nad Topľou

• •

 Podľa rozdeľovníka

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Vranov nad Topľou** |
|  | ORPZ-VT-VO-101-003/2015 | npor. Mgr. Martina Andreková | 25. 06. 2015 |

**Vec**

Správanie sa chodcov na komunikáciách a špecifiká dopravno-bezpečnostnej situácie - informácia

– zaslanie

V prílohe Vám zasielam informáciu k Správaniu sa chodcov na pozemných komunikáciách a špecifikám dopravno-bezpečnostnej situácie v okrese Vranov nad Topľou.

Príloha

plk. Mgr. Juraj Sabol

riaditeľ

|  |  |  |  |  |
| --- | --- | --- | --- | --- |
| *Telefón* | *Fax* | *E-mail* | *Internet* | *IČO* |
| *++421 0961 86 3113* | *0961863109* | *martina.andrekova@minv.sk* |  |  |

Príloha k č. ORPZ-VT-VO-101-003/2015

Okresný dopravný inšpektorát vo Vranove nad Topľou dokumentoval počas 5. mesiacov roka 2015, na území svojho okresu celkom **50** (-10) dopravných nehôd. Z uvedeného počtu bolo **34** dopravných nehôd (+10) so zranením osôb. Pri týchto dopravných nehodách bola **1** (-2) osoba usmrtená, ťažko sa zranili **4** (-3) osoby a **39** ( +10) osôb sa zranilo ľahko. Celkové hmotné škody na mieste nehody policajti odhadli na sumu **131.360,-**€ (- 6.130,-€ ).

Prítomnosť alkoholu u vinníka dopravnej nehody bola za 5. mesiacov roka 2015 zistená v **6** (-7) prípadoch.

Počas hodnoteného obdobia bolo dokumentovaných **132** (+34) škodových udalostí. Okresný dopravný inšpektorát vo Vranove nad Topľou realizoval 73, Obvodné oddelenie Policajného zboru vo Vranove nad Topľou 20, Obvodné oddelenie Policajného zboru v Hanušovciach nad Topľou 25 a Obvodné oddelenie Policajného zboru v Slovenskej Kajni 14 škodových udalostí.

Leto je obdobím, keď výrazne pribúda dopravných nehôd. Počas letných mesiacov policajti každoročne zaznamenávajú zvýšený počet dopravných nehôd s tragickými následkami. Často sú účastníkmi takýchto nehôd tí najzraniteľnejší účastníci cestnej premávky, teda chodci, seniori, deti a cyklisti.

Za zvýšenú nehodovosť v letných mesiacoch môže najmä hustejšia premávka na cestách, kde pribúda domácich i zahraničných turistov. Ľudia sú na cestách uvoľnenejší, ich ostražitosť klesá, bývajú unavení, viac sa ponáhľajú a nedodržiavajú pravidlá cestnej premávky.

Zvýšenou opatrnosťou, predvídavosťou a ohľaduplnosťou sa dá zabrániť mnohým tragédiám. Vidieť a byť videný, najmä počas zníženej viditeľnosti, je základné pravidlo bezpečnosti na cestách. Chodci môžu svoju viditeľnosť v cestnej premávke zvýšiť používaním nenáročných bezpečnostných prvkov. Nosením doplnkov z reflexných materiálov, či už na odeve, obuvi alebo na taškách, upozorňujú na seba v tme, ale aj za svetla. Reflexné doplnky zvyšujú svetelný kontrast oproti pozadiu a predlžujú vzdialenosť viditeľnosti. Odrážajú svetlo tak, že chodci sú pre vodičov motorových vozidiel viditeľní a registrovaní až na vzdialenosť 200 metrov. Tým sa zvyšuje čas a vzdialenosť na to, aby si vodič uvedomil nebezpečenstvo a mohol zodpovedným spôsobom a s väčšou časovou rezervou reagovať.

 Častým negatívnym javom na našich cestách je prechádzanie cyklistov po priechode pre chodcov. Je nutné si uvedomiť, že aj keď priechod pre chodcov je jasne viditeľný a označený aj zvislým vodorovným značením, z dôvodu náhleho vojdenia cyklistu na vozovku aj keď je na priechode pre chodcov, vodič motorového vozidla nie vždy dokáže svoje vozidlo ubrzdiť. Je povinnosťou cyklistu prechádzať cez priechod pre chodcov tak, že zo svojho bicykla zíde dole a bicykel tlačí vedľa seba. b

 na Osobitnou kategóriou počas letnej motoristickej sezóny z pohľadu vodičov motorových vozidiel sú motocyklisti. Ich počet počas teplých a slnečných dní na našich cestách rapídne stúpa. Tak ako medzi ostatnými účastníkmi cestnej premávky, tak aj medzi motocyklistami nájdeme zopár jednotlivcov, ktorí svojou bezohľadnou jazdou ohrozujú svoje životy a zdravie ale nie len svoje, ale aj tých druhých. Svojimi silnými motorkami jazdia neprimerane rýchlo a to mnohokrát v úsekoch, kde je to veľmi nebezpečné. Treba si uvedomiť, že stret motocyklistu s osobným či nákladným motorovým vozidlom spravidla končí fatálne a to najmä pre motocyklistu.

V letnom období policajti Okresného riaditeľstva Policajného zboru vo Vranove nad Topľou okrem iného svoju činnosť zamerajú predovšetkým na úseky s častými dopravnými nehodami, no aj na miesta kultúrno-spoločenských podujatí, okolie kúpalísk, letovísk, detských ihrísk či parkov. Ich služobná činnosť bude vo veľkej miere preventívna, no pri zistení porušenia pravidiel cestnej premávky budú postupovať nekompromisne voči účastníkom cestnej premávky, ktorí sa dopustili závažného porušenia pravidiel cestnej premávky.

Vyzývame preto všetkých účastníkov cestnej premávky, aby boli tolerantní a dodržiavaním pravidiel cestnej premávky prispeli k bezpečnosti svojej, ako aj bezpečnosti ostatných.

Ďakujeme!